డెన్మార్క్
డెన్మార్క్ అధికార నామం కింగ్డం ఆఫ్ డెన్మార్క్ (డానిష్: Kongeriget Danmark, డేన్స్‌ల నేల అని అర్ధం) డెన్మార్క్ మూడు స్కాండినేవియన్ దేశాల్లో ఒకటి. ఇది నార్డిక్ దేశం, సార్వభౌమాధికారం కలిగిన దేశంగా ఉంది. ప్రధాన భూభాగం దక్షిణ సరిహద్దులో జర్మనీ, ఈశాన్య సరిహద్దులో స్వీడన్, ఉత్తర సరిహద్దులో నార్వే ఉన్నాయి. రాజధాని నగరం కోపెన్‌హాగన్.డెన్మార్క్ సామ్రాజ్యంలో ఉత్తర అట్లాంటిక్ మహాసముద్రంలోని గ్రీన్‌లాండ్, ఫారో ద్వీపాలు భాగంగా ఉన్నాయి.డెన్మార్క్‌లో జస్ట్‌లాండ్ ద్వీపకల్పం, 443 నేండ్ ద్వీపాలు ఉన్నాయి. వీటిలో జీలాండ్, ఫ్యూనెన్, నార్త్ జస్ట్‌లాండిక్ ద్వీపాలు ఉన్నాయి. వీటిని పొడి, ఇసుక భూములుగా వర్గీకరించారు. సముద్రమట్టానికి లోతుగా టెంపరేట్ వాతావరణం కలిగి ఉంది.డెన్మార్క్ వైశాల్యం 42924 చ.కి.మీ. గ్రీన్‌లాండ్, ఫారో ద్వీపాల వైశాల్యం చేర్చితే మొత్తం వైశాల్యం 22,10,579 చ.కి.మీ. 2017 గణాంకాల ఆధారంగా జనసంఖ్య 5.75 మిలియన్లు.
స్వీడన్
స్వీడన్ లో ప్రధానంగా మాట్లాడే భాష స్వీడిష్. ఇది ఒక ఉత్తర జర్మనిక్ భాష. డేనిష్, నార్వేజియన్ భాషలకు చాలా దగ్గరగా ఉండి ఉచ్ఛరణలో, మరియు లిపిలో మాత్రం తేడా ఉంటుంది. నార్వేజియన్లు స్వీడిష్ భాషను చాలా తేలికగా అర్థం చేసుకోగలుగుతారు. కానీ డేనిష్ ప్రజలు నార్వేజియన్లతో పోలిస్తే అర్థం చేసుకోవడానికి కొంచెం కష్టపడతారు.
2018 మార్చి 31 గణాంకాల ఆధారంగా స్వీడన్ మొత్తం జనాభా 1,01,42,686. స్వీడన్ 2004 ఆగస్టు 12 గణాంకాల ఆధారంగా జనసంఖ్య సుమారుగా 9 మిలియన్లు, 2012 వసంతకాలంలో 9.5 మిలియన్లు దాటింది. జనాభా సాంద్రత చ.కి.మీ.కు 22.5 మంది (చదరపు మైలుకు 58.2). ఉత్తరప్రాంతం కంటే దక్షిణప్రాంతంలో జసంఖ్య గణనీయంగా అధికంగా ఉంటుంది. 85% మంది ప్రజలు పట్టణ ప్రాంతాల్లో నివసిస్తున్నారు.